Clan Wallace

O Clan Wallace (en ) é un clan escocés e está oficialmente recoñecido como Lord Lyon.Way, George and Squire, Romily. (1994). Collins Scottish Clan & Family Encyclopedia. (Foreword by The Rt Hon. The Earl of Elgin KT, Convenor, The Standing Council of Scottish Chiefs). pp. 338 - 339. O máis famoso membro do clan foi o patriota escocés William Wallace de finais de século XIII e comezos do XIV.

 Historia 
 Orixe do clan 
A familia Wallace chegou a Escocia cunha familia de normandos no século XI.Hendrie, Bill Fyfe. (1997). The Wallaces. Lang Syne Publishers Ltd. ISBN 1-85217-058-1. David I de Escocia estaba ansioso por estender os beneficios da influencia normanda e concedeu doazóns ós nobres do sur. Entre eles atopábase Walter Fitzallan, a quen o rei escocés fixo o seu senescal en 1136. Un dos seguidores de Fitzallan era Richard Wallace de Oswestry, que foi ó norte para tratar de mellorar a súa riqueza. Oswestry localízase na fronteira galesa polo que é posible que o nome Wallace sexa unha variante de Le Waleis, que significa "galés". Porén, mentres que é posible que os Wallace fosen orixinalmente bretóns de Gales, que foron ó norte con David I de Escocia no século XI, outra teoría di que son bretóns que se asentaron en Strathclyde no século X.

Lord Fitzallan recibiu do rei David terras en Ayrshire polo que foi alí onde se asentou o seu seguidor Richard Wallace. A Richard Wallace concedéuselle o seu propio asentamento en Kyle. Richard Wallace (Walensis) tivo terras en propiedade en Kilmarnock e foi un vasalo do Gran Senescal de Escocia polo 1160. O seu neto foi Adam Walays, quen tivo dous fillos, e o maior deles sucedeuno como xefe de familia en Ayrshire. O fillo máis novo de Adam foi Malcolm Wallace, que recibiu terras de Auchinbothie e Elderslie en Renfrewshire.

 Guerras de independencia de Escocia 
esquerda|miniatura|200px|Estatua de William Wallace, Dryburgh.

Durante as Guerras de independencia de Escocia, William Wallace e Andrew de Moray comezaron unha exitosa campaña contra os invasores ingleses. En 1297, conseguiu unha gran e determinante vitoria sobre os ingleses na batalla da ponte de Stirling, despois do cal Wallace foi nomeado Gardían de Escocia. Wallace tamén estivo ó mando na batalla de Falkirk en 1298, mais foi derrotado pola superioridade numérica inglesa. Wallace foi capturado en Robroyston, preto de Glasgow, e entregado a Eduardo I de Inglaterra polo señor escocés Sir John Mentieth. Wallace foi sometido a xuízo no cal foi atopado culpable de traizón e foi colgado, afogado e despezado en Smithfield, Londres, en 1305.

miniatura|esquerda|200px|Tartán Wallas, segundo o publicado en 1842 polo Vestiarium Scoticum.

 Notas 

Categoría:Clans escoceses